ג'אנל פאריש

ג'אנל מילאני פאריש לונג (באנגלית: Janel Meilani Parrish Long; נולדה ב-30 באוקטובר 1988) היא שחקנית וזמרת-יוצרת אמריקאית. מוכרת בעיקר בשל תפקידה כמונה ונרוואל בסדרה "שקרניות קטנות" של ABC family, ובשל תפקידה כג'ייד מהסרט "בראץ: הסרט". פרק זה טעון שכתוב. אנא תרמו לוויקיפדיה ועזרו לשכתב אותו. פאריש נולדה בשנת 1988 באואהו, מחוז הונולולו, הוואי, ארצות הברית. בתה של ג'ואן (לבית מיו), היא ממוצא סיני, האן ליתר דיוק. אביה, מארק פיליפ פאריש הוא ממוצא אירי, אנגלי וגרמני. לה אחות גדולה ממנה בשמונה שנים, מליסה, אשר שירתה בצבא ארצות הברית. הוריה הם מפתחי גוף לשעבר, ואמה עבדה במועדון בריאות בהונולולו. פאריש התגוררה עם משפחתה בקאנאוהה, הוואי עד גיל 14, אז היא ומשפחתה עברו לברבנק, לוס אנג'לס על מנת שתמשיך בקריירה בתעשיית הבידור. אז היא למדה בחינוך ביתי כדי להתאים את לוח הזמנים של עבודתה. בגיל שש ראתה פריש הצגה של פנטום האופרה והתאהבה ברעיון של להופיע על במה. היא החלה לנגן בפסנתר, ותוך שנה למדה גם משחק, שירה, נגינה וריקוד ג'אז. היא השתתפה בכמה וכמה תחרויות כישרונות, והפכה למוכרת לתושבי אואהו המקומיים. בשנת 2003, בגיל 14, היא הופיעה בגרסה המחודשת של תוכנית המציאות "Star Search" ברשת CBS, כשהיא מבצעת את השיר "On My Own" מתוך עלובי החיים. פאריש החלה את קריירת המשחק שלה כשהיא לוהקה בשנת 1996 לתפקיד של קוזט הצעירה בסיבוב ההופעות הלאומי של "עלובי החיים", ובהמשך גילמה את התפקיד במשך חודשיים בהפקה של ברודוויי בתיאטרון הקיסרי (Imperial Theatre) במידטאון מנהטן. לאחר מכן הופיעה במספר הפקות תיאטרון קהילתיות בהוואי - מוכרת בעיקר על תפקידה כז'אן לואיס "סקוט" פינץ' במחזה "אל תיגע בזמיר" בשנת 1998, עיבוד לתיאטרון מאת מאנואה וואלי של הספר המוכר משנת 1960 מאת נל הרפר לי. בשנת 1999, פריש קיבלה את תפקידה הטלוויזיוני הראשון בסדרת האקשן של NBC "משמר המפרץ", שם הופיעה בשני פרקים בדמותה של הינה, ילדה קטנה אשר מיץ' (דייוויד הסלהוף) מציל אותה מטביעה. בשנת 2007 גילמה את אחת הדמויות הראשיות של ג'ייד בסרט הלייב אקשן "בראץ: הסרט", המבוסס על סדרת הבובות בראץ. על תפקיד זה הייתה מועמדת לפרס פטל הזהב בקטגוריית "השחקנית הגרועה ביותר". בשנה שלאחר מכן חתמה על חוזה הקלטות עם "גפן רקורדס". בשנת 2009 ניסתה את מזלה להתקבל לסדרת הדרמה והמסתורין לנוער "שקרניות קטנות" טרם שידורה. היא נבחנה לתפקיד של ספנסר" אך התקבלה לתפקיד של מונה. בשנים 2012–2013 זכתה פאריש בפרס ל"נבל הטלוויזיוני האהוב ביותר"[דרושה הבהרה]. שנה לאחר מכן[דרושה הבהרה] הייתה מועמדת על אותו תפקיד אך הפעם עם קיגן אלן אך הם לא זכו. בשנת 2014 זכתה במקום השלישי בתוכנית המציאות האמריקאית "רוקדים עם כוכבים", בעונתה ה-19. ב-2015 הוציאה שני שירים "Senseless" ו"Heart Made Of Stone", אותם כתבה בשיתוף עם וינס פיזינגה. בשנת 2018 שיחקה בתור מרגו בסרט הנעורים "לכל הנערים שאהבתי", ושיחקה את שרלוט בדרמת הספורט "Tiger" בכיכובו של מיקי רורק. פאריש החל לצאת עם המהנדס הכימי כריס לונג בספטמבר 2016, והתארסה עמו ב-23 באוקטובר 2017. השניים התחתנו ב-8 בספטמבר 2018 בחוות קוולואה באואהו, הוואי. מדיה וקבצים בנושא ג'אנל פאריש בוויקישיתוף ג'אנל פאריש, ברשת החברתית אקס (טוויטר) ג'אנל פאריש, ברשת החברתית אינסטגרם ג'אנל פאריש, במסד הנתונים הקולנועיים IMDb (באנגלית) ג'אנל פאריש, באתר "אידיבי", מאגר הידע העברי לקולנוע ישראלי ועולמי ג'אנל פאריש, באתר AllMovie (באנגלית) ג'אנל פאריש, באתר Rotten Tomatoes (באנגלית) ג'אנל פאריש, באתר Metacritic (באנגלית) ג'אנל פאריש, במסד הנתונים הקולנועיים KinoPoisk (ברוסית) ג'אנל פאריש, באתר MusicBrainz (באנגלית) ג'אנל פאריש, באתר Discogs (באנגלית) ג'אנל פאריש, באתר Songkick (באנגלית) ג'אנל פאריש, באתר Genius Amanda N'Duka, Amanda N'Duka, Mark Dacascos, Janel Parrish, Celestino Cornielle Join ‘The Ray’; ‘Trial of the Chicago 7’ EP Ryan Donnell Smith Set Film Pact With Just Fix It Productions – Film Briefs, Deadline, ‏2021-03-12 (באנגלית אמריקאית)